ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660051605

ขอให้แก้ไขปัญหาการสัญจรรุกล้ำบนบาทวิถีของรถจักรยานยนต์และรถจักรยาน บริเวณ ด้านหน้าโรงเรียนสอนเต้นพ้อยท์สตูดิโอ เขตวังทองหลาง กรุงเทพมหานคร จุดสังเกต ใกล้กับซอยลาดพร้าว 99 อยู่ระหว่างธนาคารกรุงเทพ (ไม่ระบุสาขา) และโชว์รูมรถแรบบิทออโต้คราฟท์ เนื่องจากผู้ร้องแจ้งว่าพบเห็นรถจักรยานยนต์และรถจักรยานสัญจรบนบาทวิถี ไม่มีการหลบหลีกให้แก่คนที่เดินอยู่บนบาทวิถี ซึ่งขนาดบาทวิถีมีความกว้างประมาณ 4 เมตร เหลือพื้นที่ใช้สอยเพียง 1 เมตร เพราะบริเวณดังกล่าวเป็นการเว้าของถนน ทำให้รถที่สัญจรผ่านขับรถเฉียดกับประตูของโรงเรียนสอนเต้น ผู้ปกครองและเด็กนักเรียนที่จะออกจากโรงเรียนสอนเต้นต้องคอยระวังมองซ้าย-ขวา เพราะเกรงว่าจะเกิดอุบัติเหตุขึ้นได้ จากกรณีดังกล่าวผู้ร้องเกรงว่าอาจจะก่อให้เกิดอุบัติเหตุแก่เด็กนักเรียนสอนเต้นและประชาชนที่สัญจรผ่านบริเวณดังกล่าวได้ ช่วงเวลาที่พบเห็นตั้งแต่ 09.00 น. - 20.00 น. พบเห็นเป็นประจำทุกวัน พบเห็นมาเป็นระยะเวลาประมาณ 1 เดือน จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่ออำนวยความสะดวกให้แก่ประชาชนที่สัญจรบาทบาทวิถีต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata